Octave Lapize

Den Octave Lapize, gebuer zu Montrouge de 24. Oktober 1887, a gestuerwen de 14. Juli 1917 zu Toul, war e franséische professionelle Vëlossportler a Pilot.

Seng bescht Performance war wéi en den Tour de France vun 1910 gewonnen huet, den éischten Tour deen duerch d'Pyrenäe gefouert huet.

Hie war am Ganze sechsmol um Tour de France dobäi, a war vun 1911 bis 1913 franséische Landesmeeschter.

Als Pilot war hien un der Front am Éischte Weltkrich am Asaz a war do de 14. Juli 1917 vun engem feindleche Fliger ofgeschoss ginn, an ass zu Noviant-aux-Prés ofgestierzt. 

1994 gouf hien an d'Lëscht vun de Gloires du sport opgeholl.

Kategorie:Gebuer 1887
Kategorie:Gestuerwen 1917
Kategorie:Franséisch Piloten
Kategorie:Franséisch Vëlossportler
Kategorie:Etappegewënner am Tour de France
Kategorie:Gewënner vum Tour de France
Kategorie:Vëlossportler/L